د افغانی سرې میاشتې ټولنې له لوری په غزنی ولایت کې پر ۳۰۰ بزګرو د غنمو اصلاح شوی تخم د کرلو په موخه نظارت ترسره شو!" د روان ۱۴۴۵ هـ ق کال د جمادی الاول میاشتې ۲۸ مه نیټه د افغانی سرې میاشتې ټولنې مرکزی سوېل لویدیځ زون اړوند غزنی ولایت کې د مرکزی دفتر د PMER له آمریت څخه راغلی هئیت ښاغلی چنګېز "چقان" په اندړو ولسوالۍ کې د هغو ۳۰۰ بزګرانو په ګښت کرلو نظارت تر سره کړ چې څو میاشتې مخکې ورته ۵۰ کیلو اصلاح شوی د غنمو تخم او ۱۰۰ کیلو کیمیاوی سره توزیع شوې وه. په دغه نظارت چې ښاغلی "چقان" تر سره کړ دری ورځې یې دوام وکړ او د اړوندې څانګې یو تن کارکوونکی او د سیمې یو رضاکار هم ګډون درلود. د یاد نظارت څخه موخه د غنمو کرل او د دغې پروژې څخه د خلکو رضایت وو. د یادونې وړ ده چې یادو بزګرانو له دې پروژې او افغانی سرې میاشتې ټولنې څخه خوښی څرګنده کړه او د دغسې پروژو د تطبیق غوښتنه یې کوله. "د غزنی ولایتی څانګې د خپرونو مدیریت"